PanARMENIAN.Net

PanARMENIAN.NET-ը (PAN.am-ը) հայկական առաջին անվճար ինտերնետային լրատվական գործակալությունը և ինտերնետային պորտալն է, որը ստեղծվել է Հայաստանում։ Գործակալությունը ցանցային տեղեկատվական-վերլուծական պորտալ է, PanARMENIAN Network ՀԿ-ի նախագծերից մեկն է։ Այն գործարկվել է 2000 թվականի ապրիլի 2-ին։ Պորտալը տրամադրում է տեղեկատվություն և վերլուծություն Հայաստանի հասարակական և քաղաքական կյանքի, ինչպես նաև աշխարհում տեղի ունեցող կարևորագույն իրադարձությունների մասին։ Կայքի հիմնական բաժիններն են՝ քաղաքականություն, Հայաստան և աշխարհ, հասարակություն, տնտեսություն, տարածաշրջան, սպորտ, մշակույթ, տեղեկատվական տեխնոլոգիաներ և հեռահաղորդակցություն։

PAN Photo Agency-ին, որը հիմնադրվել է PanARMENIAN Network-ի կողմից 2009-ին, նորությունների և ստեղծագործական լուսանկարչության ամենամեծ գործակալությունն է Հայաստանում։ Գործակալությունը լուսաբանում է երկրում տեղի ունեցող բոլոր գլխավոր սոցիալական, քաղաքական, գործարար, մշակութային և սպորտային իրադարձությունները, ինչպես նաև զեկույցներ է ներկայացնում ամբողջ աշխարհից` իր միջազգային լուսանկարիչների և գործընկերների միջոցով։

PanARMENIAN.Net 
PanARMENIAN Network-ը սկսել է իր գործունեությունը 1999 թվականին։ Կազմակերպության առաքելությունն էր նպաստել միջազգային հանրության շրջանում ազգային, պատմական, մշակութային և գիտական ժառանգության և արժեքների մասսայականացմանը` օգտագործելով ժամանակակից տեղեկատվական և հաղորդակցական տեխնոլոգիաներ։

PAN.am  
PAN.am լրատվական գործակալությունը (հայտնի որպես PanARMENIAN.Net) ստեղծվել է 2000-ին, ի սկզբանե հայկական սփյուռքի համար։ Սեփական լրագրողների և խմբագիրների ստեղծած կոնտենտից բացի, PanARMENIAN.Net-ն օգտագործում է նաև տեղական և համաշխարհային գործակալությունների տեղեկատվական հոսքերը։ 

PAN.am-ի կոնտենտը տարածվում է տարբեր սոցիալական ցանցերի, հրատարակչական գործընկերների և կոնտենտ-ագրեգատների միջոցով։ 

PAN.am-ը Հայաստանում անվճար լրատվություն տրամադրող առաջին գործակալությունն է, որն օգտագործել է Creative Commons լիցենզիան՝ իր ամբողջ կոնտենտի համար։ Լրատվականը հրապարակումներ է անում երեք լեզվով՝ հայերեն, ռուսերեն և անգլերեն։ 

Ինտերնետային պորտալի ընթերցողների մեծ մասը բնակվում է Հայաստանում, ԱՄՆ-ում, Եվրոպայում և Ռուսաստանում։

PAN Photo գործակալություն 
PAN Photo Agency (նախկինում հայտնի որպես PanARMENIAN Photo) հիմնադրվել է 2009-ին։ Այն արագ դարձել է լրատվական և ստեղծագործական լուսանկարչության գլխավոր գործակալություններից մեկը Հայաստանում։ Գործակալությունը լուսաբանել է երկրում տեղի ունեցող հիմնական հասարակական-քաղաքական, գործարար, մշակութային և մարզական իրադարձությունները, ինչպես նաև հրապարակել միջազգային լուսանկարիչների և գործընկերների կողմից արված տարատեսակ ֆոտոպատմություններ աշխարհի տարբեր անկյուններից։ PAN Photo-ն համագործակցել է տարբեր ԶԼՄ-ների հետ և լուսանկարներ տրամադրել միջազգային խոշոր ֆոտոգործակալություններին, ինչպիսիք են Associated Press (AP),  Agence France Press (AFP),  Reuters,  ՌԻԱ Նովոստի, ՏԱՍՍ, EPA  և այլ։ 

PAN Photo-ի լուսանկարները հրապարակվել են միջազգային բազմաթիվ լրատվամիջոցներում, այդ թվում՝ The New York Times-ում,   CNN-ում,  BBC-ում,  The Wall Street Journal-ում, Al Jazeera-ում,  Libération-ում,  San Francisco Chronicle-ում, Washington Post-ում,  The Guardian-ում,  Vogue-ում, Esquire-ում և այլուր։

PAN.am-ը՝ սոցցանցերում  
PAN-ը նաև առաջին լրատվական ծառայություններից էր Հայաստանում, որն էջեր ստեղծեց Facebook-ում, Twitter-ում և Telegram-ում։  Ֆեյսբուքյան էջի լսարանը զգալի տարբերվում է կայքի լսարանից, մասամբ` լեզվական սահմանափակումների պատճառով (միայն հայերեն)։

Մրցանակներ 

 2009 թ. (Ապրիլ). «Եվրոպական ինտեգրացիա» ՀԿ-ն և Երևանում Բրիտանիայի դեսպանատունը երկրորդ անգամ բարձր գնահատեցին PanARMENIAN.Net-ը՝ որպես իրադարձությունները լավագույնը լուսաբանող լրատվական գործակալություն Եվրոպայում։ 
 2009 (մայիս). Ռուսաստանի հայերի միության մրցանակ, որը ստացել է PanARMENIAN․Net News Agency-ին՝ երեք լեզվով հավաստի և անաչառ տեղեկատվություն տրամադրելու համար։  
 2011 (հուլիս). Ինֆորմացիայի ազատության կենտրոնը PanARMENIAN-ին պարգևատրել է «Ոսկե բանալի» մրցանակով՝ որպես 2011-ի Տեղեկատվության ազատության հիմնահարցերն ամենաակտիվ լուսաբանած լրատվամիջոց։ 
 2012 (հուլիս). Երևանյան մամուլի ակումբի մրցանակ՝ նոր մասնագիտական հեռանկարներ բացահայտելու համար։ 
 2013 (մարտ). Գյումրու «Ասպարեզ» ակումբի մրցանակ՝ որպես որակյալ ֆոտոլրագրության համար՝ Խոսքի ազատության օրվա կապակցությամբ ։

Հրապարակումներ 

 «Կաննի փառատոնի 12 օրերը» լուսանկարչական ալբոմ, 2011 
 «Տարերային աղետների հետևանքների լիկվիդացումից մինչև ռիսկերի նվազեցում», - լուսանկարչական վարպետության դասը Հայաստանի մարզերի երեխաների համար ավարտվեց ֆոտոռեպորտաժների գրքի պատվերով՝ ՄԱԿ-ի Զարգացման ծրագրի աջակցությամբ, 2012 
 «99» գիրք՝ նվիրված Հայոց ցեղասպանությանը, 2014 թվական։  Այստեղ հավաքված են 1915 թվականին տեղի ունեցած Հայոց ցեղասպանությանը վերաբերող բոլոր կարևոր փաստերը, որոնք աշխարհը պետք է իմանա։   Գիրքը հրատարակված է հայերեն և անգլերեն լեզուներով։

Հայտնի նախագծեր և ցուցահանդեսներ 

 Spotlight.am-ը քաղաքացիական ֆոտոռեպորտաժի հարթակ է, որը ստեղծվել է Պետդեպարտամենտի հանրության հետ կապերի դրամաշնորհի շնորհիվ։

 Բարեգործական աճուրդ «Հայկական լեռնաշխարհը լուսանկարներում», որը կազմակերպվել է Հայաստանում ՅՈՒՆԻՍԵՖ-ի և Հայաստանում Սլովակիայի պատվավոր հյուպատոսության հետ համատեղ, 2013 թ.
 «Խոսել բարձր ձայնով». Ուսուցանում և կոնտակտների հաստատում Արևելյան գործընկերության երկրներում սկսնակ լուսանկարիչների և լրագրողների միջև՝ Sputnik Photos-ի հետ միասին, 2013-2014 թթ.
 «PANMAN» խմբագրական մուլտֆիլմ ամսագիր, որը ֆինանսավորվում է «Այլընտրանքային ռեսուրսներ ԶԼՄ-ներում» նախագծի կողմից՝ USAID-ի աջակցությամբ։ 
 «PANreport»-ը քաղաքացիական լրագրողության հարթակ է, որը ֆինանսավորվում է ՅՈՒՆԵՍԿՕ-ի մոսկովյան գրասենյակի կողմից։
 «Փորձառական» ցուցահանդես, 500 լուսանկար, 2011 թվականի փետրվար
 «2009-ից 2011 թվականների PAN Photo Agency-ի լավագույն լուսանկարները», հունիս 2011 թվական
 Ֆոտոցուցահանդես «12 օր Կաննում», 2011 թվականի հուլիս  
 «Կաննի փառատոնի 12 օրերը», 2012 թվականի օգոստոս 
 Ֆոտոցուցահանդես «Երևան. Տեսարան XXI դարից», որը կազմակերպվել է Հայաստանի մշակույթի նախարարության հետ համատեղ Երևանի մետրոյի կայարաններում, 2013 թվականի սեպտեմբեր  
 #Morooq - «Մորուքավոր տղամարդիկ» նախագծի ցուցահանդես, 2014-ի ապրիլ 
 Ֆոտոցուցահանդես «Միգրացիայի դեմքը», 2014-ի սեպտեմբեր
 Ֆոտոնախագիծ. «Ի՞նչ են ուզում կանայք» Lenta.ru-ի համար, 2015-ի մարտ 
 Ֆոտոնախագիծ «100 տարվա լռություն» Lenta.ru-ի համար, 2015-ի ապրիլ

Հղումներ

Արտաքին հղումներ 
 Պաշտոնական կայք
 PAN Photo գործակալության կայք

Հայկական էլեկտրոնային թերթեր
Վիքիպեդիա:Վիքիտվյալների արժեքների վերաձևակերպմամբ հոդվածներ